tomron87/hebrew-wikipedia-sentences-corpus huggingface dataset:
qBittorrent דורשת פייתון רק עבור מנוע החיפוש שלה בעוד שתוכנות אחרות כמו Deluge ו-BitTornado דורשות פייתון לפרוטוקול ביטורנט עצמו.
הורדה רציפה (הזרמת קובצי טורנט של מדיה)
תמיכת יוניקוד זמינה ב-35 שפות (כולל עברית)
זמינות למגוון פלטפורמות (Windows, Linux, Mac os x)
הצפנה ושימוש בפרוטוקולים DHT, PeX, LSD, UPnP, NAT-PMP, µTP
סינון וקביעת תורים ועדיפויות בהורדת קובצי טורנט
תזמון רוחב הפס שיצרך להעלאה או להורדה
שליטה מרחוק דרך ממשק אינטרנטי מאובטח
QMRI (ראשי תיבות: Quantitative Magnetic Resonance Imaging; מילולית דימות תהודה מגנטית כמותי) הוא המינוח המתייחס לגישה מתפתחת לגבי הצורך לספק מדדים כמותיים, אשר מאפיינים תמונות המתקבלות ממצלמת דימות תהודה מגנטית.
עד סוף שנות ה-70 היה למצלמות הדימות תפקיד נכבד במתן מענה מסוים למבנה הרקמות, דבר שאפשר דיאגנוסטיקה ברמה כלשהי.
בהמשך נדרשה רמה חדשה של מידע יותר ממה שתמונה יכולה לספק.
המינוח qMRI החל לצוץ בשנות ה-80, כאשר פיזיקאים מדדו תכונות NMR של רקמות על מנת לאפיין סוגי רקמות ביולוגיות (NMR היא תופעה פיזיקלית של תהודה מגנטית גרעינית, Nuclear Magnetic Resonance, בעלת מאפייני PD, T1, T2).
המטרה הייתה להבדיל בין סוגי רקמות שונים על-פי הבדלים בפרמטרים אלה.
שינוי הכוון המהותי בנושא הוא שסורק MRI איננו עוד סתם מצלמה, אשר מציגה תמונה, אלא מכשיר מדידה מדעי, שבו יש רלוונטיות למושג הנכונות (accuracy), קרי, עד כמה המדידה משקפת את האמת ומאופיינת בשגיאה עקבית סיסטמטית, ולמושג הדיוק (precision), קרי, היכולת לבצע מדידות חוזרות המאופיינות בשגיאה אקראית.
סורק MRI כמכשיר מדידה מדעי
אפיונו של סורק MRI כמכשיר מדידה מדעי מבטיח שניתן יהיה למדוד בצורה אמינה גם שינויים קטנים מיום ליום.
אנו מצפים שהשגיאה האקראית של מכשיר מדידה מדעי תהיה קטנה משמעותית מהשינויים היומיים המתרחשים באופן רגיל ברקמה הביולוגית, כך שנוכל לאפיין את השנויים היומיים באמצעות מדידות חוזרות בטווח קצר ובתדירות הרצויה.
תפישות אלה בהקשר של מכשיר מדידה מדעי ישימות ל qMRI ויש צפייה לאמינותו, ברמה דומה לזו של בדיקות דם.
קיימים שלושה נושאים מרכזיים וחשובים בהקשר של מחקר MRI קליני טוב ואמין: רגישות, ייחודיות ונכונות/דיוק (sensitivity, specificity and accuracy) של המדד המשמש לאפיון הרקמה הביולוגית.
על מנת להבין מהם רגישות או דיוק שאינם מספקים, ולשפר את המדדים, נדרשת הבנה של תהליך המדידה על שני שלביו: שלב רכישת הנתונים data acquisition)), ושלב ניתוח הנתונים (data analysis).
בכל אחד מן השלבים ניתן לעיתים קרובות לאתר את המקור לשיבוש תהליך המדידה ולנקוט בצעדים לשיפור המדידה.
דוגמה לשיבוש מדידה בשלב הרכישה: השפעה של שדה מגנטי שאינו אחיד.
דוגמה לשיבוש בשלב ניתוח הנתונים: ניתוח סובייקטיבי של תמונה אשר גורם לחזרתיות נמוכה (Low reproducibility), כלומר, לא ניתן לחזור על התהליך במדויק ולשחזר תוצאות.
ניתן לשפר זאת על ידי הגדרה של "כללי ניתוח" או על ידי אוטומציה של התהליך באמצעות תוכנות מחשב.
בהמשך התקציר יתוארו האמצעים בהם יש לנקוט על מנת לצמצם שיבושים בתהליך המדידה ולהשיג מדדים אופטימליים לאפיון רקמה, העונים לצורכי הרגישות, הייחודיות והדיוק של מחקר קליני אמין וטוב.
רגישות מחייבת יכולת חזרתיות גבוהה.
בהקשרים רבים, נדרשת היכולת למדוד באופן אמין שינויים קלים בערכי הפרמטרים המאפיינים רקמה.
לפיכך, השונות המובנית במכשיר מקבלת משנה חשיבות, ויש להבחין בין השונות התוך-נבדקי לבין השונות החוץ-נבדקי.
השונות של המכשיר חייבת להיות קטנה משמעותית מהשונות בין יחידים בקבוצה, על מנת שלא להפחית את העוצמה הסטטיסטית במחקר המציג הבדלים בין קבוצות.
במחקר סדרתי בו עוקבים אחר שינויים לאורך זמן אצל פרט יחיד, הדרישה אפילו חזקה יותר: השונות המובנית במכשיר חייבת להיות קטנה מזו המתרחשת אצל הפרט לאורך זמן במדידות יומיומיות.
טיפול והתייחסות לחוסר יציבות של מכונה למשל, יכול להפחית משמעותית את השונות המובנית במכשור, ולאפשר ממצאים קליניים של מחקר גם בשימוש במדגמים קטנים.
חזרתיות נמדדת לרוב בגישת בלנד-אלטמן, כאשר מבצעים זוגות של מדידות חוזרות על נבדקים, לעיתים קרובות במתנדבים בריאים (על מנת לנטרל את מרכיב השינוי ברקמה בעקבות מחלה).
ממדידות אלה ניתן לגלות את השונות המובנית במכשיר המדידה, קרי סטיית התקן שלו.
שינויים ביולוגיים העלולים להיגרם כתוצאה ממחלה מציבים דרישה נוספת לגבי רמת הרגישות של מכשיר.
ייתכן מצב בו טכניקה מסוימת היא בת-חזרה לחלוטין, כפי שפורט לעיל, אך אינה רגישה לשינויים ביולוגיים.
הדגמת רגישות יכולה להיעשות על ידי מדידות בחולים שלגביהם ידועים שינויים ספציפיים (כגון ירידה בפונקציה מסוימת, כגון תפקודי כליה), או במתנדבים בריאים על ידי כך שנחולל שינוי מכוון ונשלט (כגון העלאת ריכוז חומצה לקטית בשרירים בעת שימוש בחוסם עורקים).
כיום ידועות למעלה מ-10 דרכים שונות ובלתי תלויות המאפשרות לאפיין פיסת רקמה נתונה, והן לעיתים קרובות תואמות היבטים פיזיולוגיים וביולוגיים שונים של רקמות.
סטנדרטים לייחוס מדידות ביולוגיות, "Gold Standard", יכולים להיקבע מניתוח אנליטי מתחום הביוכימיה או תחום מבנה רקמות (היסטולוגיה), תוך שימוש בדגימות מניתוחים שלאחר המוות.
כך למשל בטרשת נפוצה נעשו מחקרים רבים ומעמיקים אשר הדגימו קורלציה בין מדידות qMRI שונות (למשל MT) לבין מדדים היסטולוגיים של מבנה רקמות (למשל ריכוז מיאלין).
ברגע שממסדים יחסי התאמה כאלה, ויחסים אלו יתבססו, הפרשנות והפיענוח של שינויים במדדים הכמותיים ייעשו וודאיים יותר, וניתן יהיה לעיתים להסיק מסקנות לגבי תהליך המחלה והשפעת טיפול תרופתי עליה.
ישנם מספר מאפיינים של רקמה אשר מתאימים לשמש כסמנים ביולוגיים במדידות כמותיות.
בחירת הפרמטרים המדידים היא בהתאמה לאופי הרקמה.
הטכניקות לאנליזה של התמונות כוללות נפח, מרקם, והיסטוגרמות למדידת תדירויות.
דיוק ואמינות של המדידה, כלומר נכונות המדידה, ועד כמה היא משקפת את המציאות – הם דרישות הכרחיות, על מנת שמדידה תשמש למחקר מכל סוג שהוא.
האמינות יכולה להימדד על סמך "אובייקטי מבחן" שהמאפיינים שלהם ידועים.
(למשל ידוע הנפח, או ערך T1).
לכל מדד כמותי MR התפתח מדע נרחב העוסק בעיצוב ושימוש באובייקטי מבחן עבורו.
לסיכום, סמן ביולוגי של דימות (imaging biomarker) הוא בעל מאפיינים דומים למדידה כמותית, וזה הכרחי להתבונן במאפיינים של סמן ביולוגי טוב ולבחון כיצד לשפר את הגישה לכימות.
פירוסיקוונסינג (Pyrosequencing) היא שיטה לריצוף DNA המבוססת על זיהוי פירופוספטים שמשתחררים בעת פולימרציית DNA, ומכאן שמה.
הפירופוספטים שמשתחררים מזוהים באמצעות תגובת שרשרת שהם מחוללים, שגורמת לפליטת אור.
זוהי שיטה בה הריצוף מתבצע על ידי סינתזה, שבמהלכה נבנה גדיל משלים על גבי רצף גדיל המקור.
השיטה פותחה על ידי מוסטפא רונגי ופל ניירן במכון המלכותי לטכנולוגיה בסטוקהולם בשנת 1996.
באמצעות השיטה ניתן לקבוע מהו רצף ה־DNA של גדיל המקור באמצעות אור שמשתחרר כאשר הנוקלאוטיד המשלים הבא מתווסף לגדיל המשלים ההולך ונבנה על גבי גדיל המקור.
הקביעה מתאפשרת תודות לעובדה שבכל פעם מוסיפים לתמיסה רק אחד מארבעת הנוקלאוטידים – A, C, G ו-T, ולכן בכל פעם רק אחת מארבע ה"אותיות" הללו יכולה להתווסף לגדיל המשלים ההולך ונבנה.
עוצמת האור מלמדת אם האות התווספה לגדיל פעם אחת או מספר פעמים (מופעים רצופים של אותו נוקלאוטיד).
לפני שמוסיפים לתמיסה את הנוקלאוטיד הבא, מפרקים את המולקולות של הנוקלאוטיד הקודם שלא התווספו לגדיל, כדי שבכל פעם יתווספו לגדיל רק מולקולות של נוקלאוטיד מסוג אחד.
תהליך זה מתבצע שוב ושוב עם כל אחת מארבע האותיות עד שנקבע רצף ה־DNA של גדיל המקור.
במהלך "ריצוף על ידי סינתזה" נוטלים גדיל בודד של ה־DNA שמעוניינים לרצף ומרכיבים את הגדיל המשלים שלו על ידי אנזימים.
שיטת ה-pyrosequencing מבוססת על זיהוי הפעילות של DNA פולימראז (אנזים המסנתז DNA), באמצעות אנזים כימולומינסטי (אנזים המקיים תגובה בה נוצר אור בלי חום).
בעיקרו של דבר, השיטה מאפשרת לרצף גדיל בודד של DNA על ידי הרכבת הגדיל המשלים שלו לאורכו, זוג בסיסים אחד בכל פעם, וזיהוי הבסיס שנוסף בפועל בכל צעד.
גדיל ה־DNA המשמש כתבנית נשאר במקומו, ותמיסות של הנוקלאוטידים A, C, T ו-G מוספות ומוסרות מהתגובה עמו בזו אחר זו.
אור נוצר רק כאשר תמיסת הנוקלאוטיד משלימה את הבסיס הפנוי הבא על גבי הגדיל המשמש כתבנית.
סדרת התמיסות שיוצרות אות כימולומינסטי מאפשרת לקבוע את הרצף של הגדיל המשמש כתבנית.
גדיל ה־DNA הבודד המשמש כתבנית מוכלא לתוך פריימר ריצוף ומודגר עם האנזימים DNA פולימראז, ATP סולפורילאז, לוציפראז ואפיראז ועם הסובסטרטים אדנוזין 5' פוספוסולפט (APS) ולוציפרין.
הוספה של אחד מארבעת הטריפוספטים הדיאוקסינוקלאוטידים (dNTPs) (במקום להוסיף dATP מוסיפים dAPTaS, שאינו סובסטרט של לוציפראז, כדי להימנע מרעש) מאתחלת את השלב השני.
DNA פולימראז מרכיב את ה-dNTP הנכון, המשלים, על גבי הגדיל המשמש כתבנית.
הרכבה זו מובילה לשחרור פירופוספט (PPi).
ATP סולפורילאז ממיר את הפירופוספט ל-ATP (אדנוזין טרי-פוספט) בנוכחות האדנוזין 5' פוספוסולפט.
ATP זה מתפקד כסובסטרט עבור ההמרה מתווכת הלוציפראז של לוציפרין לאוקסילוציפרין, המייצרת אור נראה בכמויות פרופורציונליות לכמות ה-ATP.
האור הנוצר בתגובה שמאיץ הלוציפראז נקלט על ידי מצלמה ומנותח על ידי פירוגרם.
נוקלאוטידים שלא הורכבו על גבי הגדיל המשמש כתבנית וכן ה-ATP מפורקים על ידי האנזים אפיראז, והריאקציה יכולה להתחיל מחדש עם נוקלאוטיד אחר.
את התבניות עבור pyrosequencing ניתן לייצר הן באמצעות יצירת תבנית שלב מוצק (סטרפטווידין – חרוזים מגנטיים מצופים) והן באמצעות יצירת תבנית אנזימטית (אפיראז + אקסונוקליאז).
דהיינו, ניתן לחלק את ה-Pyrosequencing לשני סוגים: Pyrosequencing של השלב המוצק ו-Pyrosequencing של השלב הנוזלי.
לשיטת ה-pyrosequencing יש כרגע מגבלה שאורך הקריאות האינדיבידואליות של רצף ה-DNA הוא בסביבות 300–500 נוקלאוטידים, קצר יותר מהקריאות באורך 800–1,000 נוקלאוטידים שניתן להשיג בשיטות מסוג סיום שרשרת (chain termination) (לדוגמה, שיטת סנגר).
הקריאות הקצרות עלולות להקשות על הרכבת הגנום, במיוחד עבור רצפים שכוללים כמות גדולה של DNA חוזרני.
בנוסף, העובדה שאין בשיטה פרוצדורה לגילוי שגיאות, מגבילה את מידת הדיוק שלה.
נכון לשנת 2007, השיטה משמשת בעיקר לריצוף חוזר או לריצוף גנומים שעבורם כבר קיים רצף של קרוב משפחה קרוב.
חברת Pyrosequencing AB שבאופסלה, שוודיה, נוסדה באמצעות מימון שסיפקה קרן ההון סיכון HealthCap, במטרה לפתח ייצור מסחרי של מכונות וריאגנטים עבור ריצוף רצפי DNA קצרים תוך שימוש בטכניקת ה-pyrosequencing.
Pyrosequencing AB הייתה רשומה בבורסת סטוקהולם ב-1999. שם החברה הוחלף ל-Biotage ב-2003. קו עסקי ה-pyrosequencing נרכש על ידי קיאגן ב-2008. טכנולוגיית ה-pyrosequencing ניתנה ברישיון לחברה 454 life sciences.
454 פיתחה טכנולוגיית pyrosequencing מבוססת מערך (array) שיצאה כפלטפורמה לריצוף DNA בקנה מידה רחב.
הראויים ביותר לציון הם היישומים לריצוף גנום ולמטגנומיקה.
GS-FLX, פלטפורמת ה-pyrosequencing האחרונה שייצרה 454 יכולה לייצר 400 מגה-בייט בריצה של 10 שעות באמצעות מכונה אחת.
עלות כל ריצה כזאת היא בין 5,000–7,000 דולרים אמריקאים.
פלטפורמה זו היא כעת בבעלות החברה Roche Diagnostics.
בשנת 2013 הכריזה חברת הופמן לה-רוש שהיא מפסיקה לייצר את פלטפורמת הריצוף 454.
Q-learning הוא אלגוריתם למידת חיזוק.
המטרה של Q-learning היא ללמוד מדיניות, שתגדיר לסוכן איזו פעולה לנקוט בהתאם לנסיבות.
האלגוריתם אינו מצריך מודל של הסביבה, והוא יכול לטפל בבעיות עם מעברים סטוכסטיים ותגמול (או ניקוד לפעולה), ללא צורך בהתאמות.
עבור כל תהליך החלטה מרקובי סופי, Q-learning מוצא מדיניות אופטימלית במובן של מקסום הערך הצפוי של התגמול הכולל על כל השלבים הבאים, החל מהמצב הנוכחי.
Q-learning יכול לזהות מדיניות בחירת פעולה אופטימלית עבור תהליך החלטה מרקובי, בהינתן זמן חיפוש אינסופי ומדיניות אקראית חלקית.
"Q" מציין את הפונקציה המחזירה את התגמול, כשהתגמול משמש לחיזוק ומציין את האיכות (quality) של ביצוע הפעולה במצב הנתון.
בבעיה של למידת חיזוק מוגדרים סוכן, קבוצת מצבים , וקבוצת פעולות למצב .
באמצעות ביצוע פעולה הסוכן עובר ממצב למצב.
ביצוע פעולה במצב נתון, מספקת לסוכן תגמול (ניקוד מספרי).
מטרתו של הסוכן היא למקסם את גמולו הכולל (העתידי).
הוא עושה זאת על ידי הוספת שכר מקסימלי שניתן להשיג ממצבים עתידיים לתגמול על השגת המצב הנוכחי, ובצורה זו מושפעת הבחירה של הפעולה הנוכחית על ידי הגמול העתידי הפוטנציאלי.
גמול פוטנציאלי זה הוא סכום משוקלל של הערכים הצפויים של התגמולים של כל הצעדים העתידיים החל מהמצב הנוכחי.
לדוגמה בתהליך עלייה לרכבת שבו ניתן תגמול נגדי לזמן הכולל שנדרש לעלייה לרכבת (לחלופין, המחיר של עלייה לרכבת שווה לזמן העלייה).
אסטרטגיה אחת היא להיכנס לרכבת מייד עם פתיחת הדלתות, בצורה שממזערת את זמן ההמתנה של הנוסע.
עם זאת, כאשר הרכבת עמוסה פעולה כזו תצריך מעבר אטי בכניסה לאחר הפעולה הראשונית של כניסה בדלת תוך מאבק עם נוסעים המבקשים לרדת מהרכבת.
זמן העלייה הכולל או המחיר עשוי להיות:
0 שניות זמן המתנה + 15 שניות מאבק בין הנוסע העולה לנוסעים היורדים.
למחרת, באקראי מחליט הנוסע להמתין בעלייה לרכבת לירידת הנוסעים תחילה.
פעולה זו מצריכה המתנה נוספת, אבל נדרש פחות זמן למאבק עם הנוסעים האחרים.
פעולה זו בסך הכל מובילה לתגמול גבוה יותר מהפעולה של היום הקודם, שכן זמן העלייה הכולל לרכבת עשוי להיות:
5 המתנה + 0 שניות מאבק עם הנוסעים.
באמצעות חקירה, הסוכן לומד שהפעולה של היום הראשון מובילה למחיר גבוה יותר (תגמול שלילי) ביחס לפעולה של היום השני, ובכך נחשפת אסטרטגיה מתגמלת יותר.
המשקל עבור צעד ממצב ל- צעדים לעתיד מסומן באמצעות \gamma^{\Delta t} .
הוא מספר בין 0 ל 1 והוא קובע העדפה של תגמולים שהתקבלו מוקדם יותר מאשר אלה שהתקבלו מאוחר יותר.
ניתן לתת ל- פירוש של הסתברות הצלחה בכל צעדים.
האלגוריתם מתבסס על פונקציה המחשבת את האיכות של שילוב מצב-פעולה:
לפני תחילת הלמידה, Q מאותחל לערך קבוע שרירותי.
בכל זמן t, הסוכן בוחר פעולה ובעקבותיה מקבל תגמול ועובר למצב חדש (התלוי במצב הקודם ובפעולה שנבחרה) ו-Q מעודכן.
האלגוריתם מבוסס על value iteration וממוצע משוקלל של הערך הישן והמידע החדש:
כאשר הוא התגמול המתקבל בביצוע המעבר ממצב למצב ו- הוא קצב הלמידה ().
הרצה של האלגוריתם מסתיימת כאשר הוא מצב סופי.
אלגוריתם Q-learning פורסם לראשונה על ידי ווטקינס (Watkins) ב-1989. ב-1992 פורסמה הוכחת התכנסות של האלגוריתם על ידי ווטקינס ודיין, וב-1994 בצורה מפורטת על יותר על ידי טסיטסיקיליס.
QAnon, כקיצור של "Q Anonymous" , היא תאוריית קשר בקרב הימין הקיצוני בארצות הברית, המבוססת על פרסומיה באתרי אינטרנט של דמות מסתורית בשם "Q".
מקור תיאורית הקונספירציה בפוסט אינטרנטי באתר 4chan שפרסם אדם אנונימי בשם Q באוקטובר 2017. בפוסט טען Q שיש לו גישה למסמכים מסווגים בממשל האמריקאי שחושפים את רשת הסחר בילדים.
כמו כן תמך Q בתיאוריות קונספירציה רבות נוספות, ביניהן הפצת הטענה שנגיף הקורונה הוא שקר שנוצר על ידי ממשלות העולם.
התנועה סביב התיאוריה ומאמיניה מתוארים על ידי רבים ככת.
סביב התיאוריה התפתחה תנועה שהתפשטה גם ברחבי העולם, הקרויה באותו שם שמורכבת מקהל המאמינים של התיאוריה, וביניהם כאלו שפרסמו את טענותיו של Q למטרות רווח.
התנועה קוראת לאומה האמריקאית להוות "הפיכה נגדית" כנגד רשת הפדופילים שבה נלחם טראמפ לכאורה.
מאמיניה של תאוריית הקונספירציה נוהגים לסמן עצמם באות Q ומתייגים פוסטים אינטרנטיים בהאשטג #WWG1WGA, שמשמעותו "איפה שילך יחיד נלך כולם".
על פי טראוויס וויו, שלמד את טענות QAnon וכתב עליהן בהרחבה עבור הוושינגטון פוסט, עיקרי התיאוריה הן:
המאמינים בתיאוריה סבורים גם כי אירוע מתקרב המכונה "הסערה" בו ייאסרו אלפי אנשים, שייתכן וישלחו לכלא גואנטנמו או יעמדו לדין בבתי משפט צבאיים ישים סוף לרשת הפדופילים, במקביל להשתלטות אלימה של הצבא האמריקני על המדינה.
התוצאה של "הסערה" תהיה ישועה וגן עדן עלי אדמות.
על אף שהשמדתה של רשת הפדופילים צפויה לקרות "בכל רגע", הדבר לא יתאפשר אם לא יהיו פטריוטים שיעקבו אחרי Q וימצאו את המשמעויות ברמזים שמפרסם.
תומכי התיאוריה ומאמיניה, הפיצו טענות כי שתיית MMS , תמיסה המכילה חומרים המוגדרים כמסוכנים לשימוש, מהווה מעין "תרופת פלא" לנגיף הקורונה.
Q עצמו התייחס לנגיף וטען כי הוא אמיתי אך "מבורך", ובנוסף טען שהוא הופץ כדי להטות את תוצאות הבחירות ב-2020 וזאת כחלק מרצונם של תומכי טראמפ ותומכי התיאוריה להביא לביטול תוצאות הבחירות לנשיאות.
טענות התיאוריה נקראו בידי מומחים "חסרות שחר", "לא שפויה", ו"ללא כל הוכחות".
ותומכיה נקראו "חברי כת קונספירציה".
פרסומיו של Q לאורך השנים היו מלאים טענות שקריות, מופרכות וחסרות ביסוס.
החל מההודעות הראשונות שטעו כשחזו את הכוונה להכניס את הילרי קלינטון למאסר ואחריו טענות שקריות נוספות, כמו טענה כי מנהיג קוריאה הצפונית, קים ג'ונג-און, הוא שתול של ה-CIA ומופעל על ידו.
עם הזמן, החל Q לפרסם פוסטים מעורפלים יותר וכתובים בהצפנה, ובכך איפשר לעוקבים לנסוך לתוכם את אמונותיהם האישיות, בלי קשר לתוכן הכתוב.
לאחר שבחנו את ההודעות המוצפנות שהופצו על ידי Q, קבעו חוקרי אבטחת מידע כי הם לא מוצפנים בפועל, אלא הקלדה אקראית, זאת משום שניכר כי מקשים קרובים במקלדת מופיעים ביחד לעיתים קרובות.
כשנטען שרבות מהתחזיות והטענות שלו שגויות, טען Q כי הוא מפיץ לעיתים מידע שקרי בכוונה כדי להטעות את "האויב".
עובדה זו, לטענת מומחים, ממחישה כיצד תאוריית הקונספירציה "משלימה את עצמה", בכך שהמשתף האנונימי יכול להכחיש ולסתור הוכחות נגד ולטעון כי נכונות הטענות מהוות הוכחה לנכונות התיאוריה השלמה, משום שעצם ההפרכה מאשש את טענותיו האחרות, ובכך מעמיק את האמונה בתיאוריה בקרב מאמיניה.
בנושא זה נטען על ידי מומחים כי Q מהווה חידוש בעולם תיאוריות הקונספירציה בכך שהוא מפיץ לקוראיו "רמזים" במקום להציג טענות ישירות, ובכך מעצים את התעניינות המאמינים בתיאוריה משום ש"הקהל של חדשות האינטרנט לא רוצה לקרוא, הוא רוצה לכתוב.
הוא לא רוצה לקבל תשובות, הוא רוצה לחפש אותן".
ייתכן כי האזכור ל"סערה" והשימוש במונח "השקט שלפני הסערה" הוא אזכורו של מקרה מ-5 באוקטובר 2017, מספר שבועות לפני הפרסום הראשון של Q, בו הנשיא טראמפ פנה למספר עיתונאים ואמר להם "ייתכן שזה השקט שלפני הסערה", כשנשאל למה התכוון חידד "השקט שלפני הסערה - אתם תגלו".
כמו בקונספירציית פיצה גייט, מאמיני התיאוריה מאמינים שילדים נחטפים במספרים גדולים כדי לספק את צורכי רשת הפדופילים העולמית.
ב-2020, כמה עוקבים החלו להשתמש בטוויטר בהאשטג #SaveTheChildren.
עם זאת, מנתוני המרכז הלאומי לילדים חסרים ומנוצלים עולה כי הרוב המכריע של הילדים הנעדרים ברחו מיוזמתם מהבית, הסיבה השנייה בגודלה היא חטיפה על ידי בני משפחה ופחות מ־1% מהעלמויות הילדים הן חטיפות מחוץ למשפחה.
השם בו פורסמו הטענות, "Q", מרמז כי לכותב יש רמת סיווג Q שקיימת בממשל האמריקאי כדי לסמן אדם בעל גישה למידע סודי ביותר הנוגע לנשק גרעיני.
קיימות השערות רבות לגבי זהותו ומניעיו של Q, והועלו אפשרויות רבות החל מקצין מודיעין צבאי, טראמפ עצמו, ועד למשחק מציאות חלופי של חברת "ציקדה 3301".
בנוסף, משום שלא ניתן לאמת את הזהות של מי שמפרסם באתרים בהם פעל, ייתכן כי Q הוא למעשה מספר אנשים שמפרסמים תחת אותו שם.
אף כי מעולם לא הזדהה במגדר מסוים, מרבית מאמיניו של Q מתייחסים אליו כזכר ומדברים עליו בלשון זו.
תאוריית הקונספירציה המכונה פיצה גייט, שתומכיה טענו כי הודעות דואר אלקטרוני רבות שהודלפו מפעילים במפלגה הדמוקרטית הכילו מסרים מקודדים המתייחסים לסחר בבני אדם לצורך התעללות פולחנית שטניסטית וקישרו מספר מסעדות בארצות הברית לחברי המפלגה הדמוקרטית ולהתעללות מינית בילדים.
ב-4 בדצמבר 2016 נכנס אדם בשם אדגר וולץ', מצויד ברובה, לפיצרייה המושמצת קומט פינג פונג וירה בתוך הפיצריה שלוש יריות.
הוא לא פגע באיש וכעבור זמן קצר נכנע בלי התנגדות ולשוטרים הסביר שהגיע במטרה לחפש את הילדים השבויים, עליהם דובר באתרי החדשות.
אף על פי שרבים ממפיצי קונספירציית פיצה גייט התנצלו על הדברים וחזרו בהם, עיקרי תאוריית הקונספירציה אומצו על ידי Q ומאמיניו כבסיס לטענות בהן הם מאמינים.
ב-28 באוקטובר 2017 פרסם אדם שהזדהה בכינוי "Q Clearance Patriot" (בעברית: פטריוט סיווג Q) פוסט בפורום הפוליטי של אתר 4chan, לפוסט קרא "השקט שלפני הסערה" ובו עסק במאסר הצפוי של הילרי קלינטון.
הפוסט מתייחס לאירוע המכונה "הסערה", שלפי QAnon, הוא אירוע פוליטי צפוי שבו אלפי חשודים ייאסרו, ייכלאו ויוצאו להורג.
בפוסט המקורי טען Q שהאירוע יקרה ב-30 באוקטובר 2017 וכשתאריך זה עבר בלי שהאירוע קרה המשיך Q להזהיר שהאירוע צפוי "בכל רגע".
אף על פי שקלינטון לא נעצרה כפי שחזה, המשיך Q לנבא ולטעון טענות שונות באמצעות הודעות מוצפנות ומלאות בחידות, חלקן כוללות קלישאות קונספירציה כגון הביטויים "אמרתי יותר מדי" ו"תעקבו אחרי הכסף".
מאוחר יותר עבר Q לפרסם באתר 8chan, תוך שפרסם חששות כי "הסתננו" לאתר "4chan".
לא ניתנו הסברים למי הסתנן לאתר ומדוע.
במקביל להתפרצות מגפת הקורונה ב-2020 הפיצו משתמשים שונים באינטרנט תיאוריות קונספירציה שהנגיף מזויף ומדובר בשקר של התקשורת.
ל-Q היה תפקיד מרכזי בהפצת טענות אלו, כשהפיץ סרטון באנגלית הטוען שהנגיף הוא שקר, סרטון זה תורגם ל-10 שפות.
אמונה בתיאוריה זו הובילה למחאות נגד המגבלות שהוטלו על האוכלוסייה במסגרת ההתמודדות עם הנגיף.
בגרמניה, שהפכה למרכז תנועת ההתנגדות להגבלות באירופה, ההפגנות נגדן לובו על ידי תומכי תאוריית הקונספירציה QAnon, שמרבית מאמיניה באירופה מתגוררים בגרמניה.
טענות דומות נשמעו במחאה נגד הסגר המניעתי באוסטרליה ובישראל.
בשנת 2020 חשבון התנועה בפייסבוק נסגר ורבים מתומכיה עברו להשתמש ברשת MeWe.
במקביל לבחירות לנשיאות בארצות הברית והתפשטות נגיף הקורונה גדל קהל המאמינים בתאוריית הקונספירציה ברחבי העולם וההערכה כי התפשטה ללמעלה מ-70 מדינות.
הטענות של Q, שמתמקדות בפוליטיקה האמריקאית, התערבבו עם מטרות ודעות ימניות קיצוניות בארצות אליהן התפשטה.
לאחר ניצחונו בבחירות של ג'ו ביידן, הופצה הטענה בערוצי טלגרם המשויכים לתיאוריה באוסטרליה וניו זילנד כי המפלגה הדמוקרטית בארצות הברית הדביקה בכוונה אזרחים ותיקים בכוונה לגנוב את הזהות שלהם ולהצביע במקומם בבחירות.
בקנדה נטען כי ג'סטין טרודו, ראש ממשלת המדינה, מתכנן פעילות צבאית נגד ארצות הברית אם הנשיא דונלד טראמפ לא יודה בהפסד.
לתאוריית הקונספירציה הייתה תמיכה מצומצמת עד להתפרצות נגיף הקורונה, אז החלה להתפשט משמעותית במקביל לתנועות מחאה שהתנגדו לסגרים ולמגבלות שהוטלו על האוכלוסייה במסגרת ההתמודדות עם הנגיף, אליו יוחסו מניעים דיקטטוריים של השלטון המושחת.
התיאוריה הופצה על ידי ארגון "אזרחי הרייך", קואליציית ארגונים אנטישמיים שדוחים את קיום המדינה הגרמנית המודרנית ושואפים להקים את הרייך הרביעי.
עוקבי התיאוריה בגרמניה מאמינים כי דונלד טראמפ נלחם בדיפ סטייט בעולם כולו.
כשצבא ארצות הברית קיים תרגיל צבאי בגרמניה, היו שכינו אותו "השחרור הקרב של גרמניה".
בממלכה המאוחדת תנועות נגד סחר בבני אדם ובעיקר תנועות זכויות אדם נגד ניצול ילדים "נחטפו" על ידי תומכי התיאוריה שהסיטו את מיקוד אותן קבוצות ממקרי ניצול ילדים המגובים בראיות והרשעות לטענות שהופרכו על קיום מערכת סחר בילדים שמקורה בשלטון.
תוך פחות משנה מפרסום הפוסט המקורי, הפכה תאוריית QAnon למוכרת יחסית בקרב האוכלוסייה בארצות הברית.
על פי סקר שערך הוושינגטון פוסט באוגוסט 2018, 58% מתושבי פלורידה מכירים מספיק את QAnon כדי להביע דעה בנושא.
מבין אלה שהייתה להם דעה, רובם לא האמינו לתיאוריה.
על פי אותם סקרים, האנשים שמאמינים לתאוריית QAnon הם כאלו שמאמינים לרוב גם לתיאוריות קונספירציה אחרות.
באוגוסט 2020 הראו דוחות של פייסבוק כי לתומכי התיאוריה יש אלפי קבוצות שמאגדות כ-3 מיליון משתמשים ברשת החברתית.
הוושינגטון פוסט והמגזין היהודי-אמריקני "הפורוורד" האשימו את תאוריית הקונספירציה בכך שהיא מכילה "אלמנטים אנטישמיים מטרידים" ו"שטויות מגוונות עם תת-שיח גזעני ואנטישמי".
מאמר של הסוכנות הטלגרפית היהודית באוגוסט 2018 אמר כי "אף כי לא נאמר באופן מפורש, ניכר כי חלק מהיסודות הבסיסיים של תיאורית QAnon, כולל שלטון של אליטות סודיות וילדים חטופים, מזכירים תיאוריות קונספירציה אנטישמיות היסטוריות ומתמשכות".
הליגה נגד השמצה דיווחה כי אף על פי ש"רובן המוחלט של תיאוריות הקונספירציה בהשראת QAnon אינן קשורות באופן ישיר לאנטישמיות", בסקירה מעמיקה "של ציוצים של תומכי QAnon מוזכרים בתכיפות הנושאים ישראל, יהודים, ציונות, משפחת רוטשילד וג'ורג' סורוס" באופן שלילי וניתן לראות כמה דוגמאות מטרידות לאנטישמיות.
פרופ' גרגורי סטנטון, ראש מכון Genocide Watch ומומחה לנושא רצח-עם סבור ש-QAnon הוא למעשה כת נאצית שעברה מיתוג מחדש.
דמויות יהודיות מוכרות שהותקפו על ידי Q ומאמיניו כוללות את המיליארדר ג'ורג' סורוס ובני משפחת רוטשילד, שהואשמו בחברות ברשת הפדופילים העולמית, המשנה לתובע הכללי רוד רוזנשטיין, שהואשם בהסתרת המידע האמיתי מהציבור, וחברת בית הנבחרים של ארצות הברית דבי וסרמן שולץ שהואשמה, בין היתר, ברצח.
מאמיני תיאורית QAnon, שמרביתם תומכי הנשיא טראמפ, החלו להשפיע על המפלגה הרפובליקנית החל ב-2018 כשהתיאוריה תפסה תאוצה ברשת.
תומכי התנועה החלו להופיע בהפגנות למען טראמפ ובעצרות הבחירות של הנשיא עם שלטים וחולצות הנושאות את סימני התנועה.
ואף תפסה תאוצה כשמפורסמים כגון רוזאן בר הביעו אמונה בטענות התיאוריה.
ב-12 באוגוסט 2020 ניצחה מרג'ורי טיילור גרין, שהביעה תמיכה בתיאורית QAnon בסרטון שהופץ ב-2017, בפריימריז של המפלגה במדינת ג'ורג'יה לקראת הבחירות לבית הנבחרים של ארצות הברית.
גרין מתמודדת במירוץ שנחשב כ"בטוח" למפלגה הרפובליקנית, כך שבפועל נבחרה לבית הנבחרים.
גרין התייחסה בנוכחותה ברשת וברשתות החברתיות בתמיכתה בתיאוריות קונספירציה שונות ובעיקר ב-QAnon, ואף אמרה ב-2017 כי "Q הוא פטריוט".
על אף שבכירים במפלגה יצאו נגד התיאוריה ומפיציה, לאחר שניצחה בפריימריז הביע טראמפ את תמיכתו בגרין בטוויטר.
גרין ניצחה במירוץ לקונגרס והיא אחת מ-2 חברות קונגרס רפובליקניות שנבחרו בבחירות בארצות הברית ב-2020 שהביעו אמונה פומבית בתיאוריה, לורן בוברט מקולרדו היא השנייה.
סך הכול בבחירות התמודדו 12 מועמדים מטעם המפלגה שהביעו אמונה פומבית בתיאוריה.
אחרי ההפסד בבחירות לנשיאות 2020 של דונלד טראמפ, ש-Q חזה שינצח, תומכים רבים בתיאוריה בארצות הברית התערערו באמונתם.
ב-FBI הביעו חשש מהתיאוריה והתנועה שהולכת אחריה, והכריזו עליה כ"איום קיצוני פוטנציאלי".
כך גם החלו רשתות חברתיות, כגון טוויטר וטיקטוק, לפעול נגד הפצת התיאוריה.
רייט, תושב נבדה כבן 30, אחרי שחסם את הכביש העובר מעל סכר הובר באמצעות רכב משוריין והחזיק שלט שדורש כי הממשלה "תפרסם את דו"ח המפקח הכללי המקורי", בהתאם לטענה במסגרת QAnon שטוענת כי הדו"ח המקורי העוסק בפרשת המיילים של הילרי קלינטון צונזר והראיות המרשיעות שנמצאות בו הוסתרו מהציבור.
בנוסף פנה רייט לנשיא טראמפ באמצעות סרטון ודרש ש"יכלא את האנשים שהבטיח שיכלא", מתכוון ככל הנראה להילרי קלינטון, שעל פי תאוריית הקונספירציה היא מהמנהיגים של רשת הפדופילים העולמית.
אחרי שהכבישים נחסמו ניסה רייט לברוח עם הרכב המשוריין אך נתפס על ידי כוחות הביטחון.
על פי ה-FBI, לא קיים דו"ח נוסף.
ב-FBI התייחסו במזכר פנימי לאירוע כמראה על יכולותיה של QAnon להגדיל את האיום של אלימות קיצונים, במיוחד כשאלו רואים עצמם כ"חוקרים" את מי שהם מאשימים כחברים בקונספירציה.
ביולי 2018 פרסם Q את כתובתו ותמונתו של משרדו של מייקל אבנטי, עורך הדין שייצג את סטורמי דניאלס נגד הנשיא טראמפ.
מה שהוביל למספר איומים על חייו, כששיאם היה במעצר של חמוש מחוץ למבנה המשרדים, ובאפריל 2020 נעצרה אישה חמושה על ידי ה-FBI אחרי שניסתה להתנקש בחייו של המועמד לנשיאות ג'ו ביידן.
QNX היא מערכת הפעלה מסחרית דמוית יוניקס למערכות זמן אמת משובצות מחשב, שפותחה בתחילת שנות ה-80 של המאה ה-20 על ידי תאגיד התוכנה הקנדי Quantom Software Systems, ששמו שונה לאחר מכן ל-QNX Software Systems.
היא הייתה אחת ממערכות ההפעלה המסחריות בעלות מיקרו-ליבה (Microkernel, µK) הראשונות שהפכו למוצלחות.
נכון לשנת 2020, היא משמשת למגוון של מכשירים כגון מכוניות וטלפונים ניידים.
חברת QNX Software נרכשה על ידי תאגיד התוכנה הקנדי BlackBerry Limited בשנת 2010.
בתור מערכת הפעלה בעלת מיקרו-ליבה (Microkernel, µK), הרצת רוב הליבה נעשית באמצעות חלוקה למספר של מטלות קטנות, שנקראות Resource Managers.
הדבר שונה ממערכת הפעלה בעלת ליבה מונוליתית - שבה הליבה מורכבת מתוכנה אחת ופועלת על אותו מרחב כתובות בזיכרון המחשב כמו התהליכים הראשיים של מערכת ההפעלה.
במקרה הפרטי של QNX, השימוש במיקרו-ליבה מאפשר לכבות תהליכים מיותרים, מבלי לשנות את מערכת ההפעלה.
גורדון בל ודן דודג', סטודנטים באוניברסיטת ווטרלו בשנת 1980 השתתפו בקורס על מערכות הפעלה זמן אמת, שבו התלמידים בנו בין היתר מיקרו-ליבה בסיסית.
שניהם היו משוכנעים בצורך לתוכנה מסחרית לשם כך ועברו לקנטה, אונטריו שבקנדה על מנת להקים את החברה "Quantom Software Systems".
ב-1982, הגרסה הראשונה של מערכת ההפעלה QUNIX שוחחרה עבור המעבד 8088 של אינטל, ובשנת 1984 שמה שונה ל QNX על מנת להימנע מבעיות של הפרת סימן מסחרי.
בשנות ה-80 המאוחרות, זיהתה חברת Quantom את המעבר המהיר של השוק לכיוון מערכות הפעלה אשר עונות על POSIX : אוסף סטנדרטים שפיתח מכון IEEE לשמירת התאמה בין מערכות הפעלה, כך שיהיה יותר קל להסב תוכנה אחת למספר מערכות הפעלה, ולכן כתבה מחדש את המערכת והוציאה גרסה חדשה של מערכת ההפעלה.
גרסה מותאמת זו נקראת QNX 4. בשנות ה-90 המאוחרות, החברה (ששמה שונה ל-QNX Software Systems) החלה לפתח גרסה חדשה של QNX, שתוכננה על מנת לתמוך בשימוש סימטרי בזיכרון על ידי כמה מעבדים או ליבות במקביל (Symmetric Multiproccesing).
OpenQNX היא קהילה אשר עוסקת ב- QNX.
ניתן לגשת לצ'אטים הציבוריים ולחדשות הקבוצה באתר האינטרנט שלהם.
Foundry27 היא קהילה אשר עוסקת ב- QNX אשר נוסדה על ידי החברה (QNX Software Systems) ומשמשת מתכנתים ב-QNX Neutrino (גרסה של מערכת ההפעלה).
באמצעות Foundry27 ניתן להירשם לאתר, לבחור את סוג הרישיון ולקבל את קוד המקור ואת ערכות הכלים הנדרשות של QNX Neutrino.
QQ מיוזיק הוא שירות הזרמת מוזיקה בסין, בבעלות טנסט מיוזיק .
נכון לשנת 2018, יש 700 מיליון משתמשים ב-QQ Music, עם הערכה של 120 מיליון מנויים.
כמו כן, לשירות ההזרמה יש נתח שוק של כ-15% משוק המוזיקה המקוונת הסיני.
כמו כן, שירות ההזרמה אחראי על פרסי QQ Music .
QQ Music פועלת במודל פרימיום.
עם זאת, בניגוד לשירותי הזרמת מוזיקה אחרים, כגון ספוטיפיי, ל-QQ Music יש את היכולת להגביל את התוכן שלה כך שיוגבל למשתמשים רשומים (הידועים כ-VIPs או יהלומים ירוקים).
כמו כן, QQ Music יכולה להציע לרכישה שירים (במחיר של 19 עד 20 יואן), בין היתר של נואה סיירוס, אריאנה גרנדה וטיילור סוויפט, שבהם אלבומים מסוימים מוגבלים לרכישה בלבד.
החל מחודש מרץ 2020, QQ Music מציעה שלושה סוגי מנויים:
(QAS - Quality Airport Services) היא חברה ישראלית העוסקת במתן שירותי קרקע לחברות תעופה הפועלות בישראל.
השירותים מסופקים למגוון חברות התעופה והטיסות - טיסות נוסעים (סדיר ושכר, הטיסות הארוכות וטיסות החסך), טיסות מטען, טיסות / מטוסים פרטיים, טיסות צבאיות, טיסות דיפלומטיות.
שרות לנוסעים: רישום לטיסה וכירטוס, בידוק נוסעים וכבודה (וגם איתור כבודה, אבדות ומציאות), סיוע לנוסעים עם מוגבלויות ושירות נוסעים מלווים, שירות אח"מים.
שרות למטוסים: שירותי פיקוח ברחבת המטוסים, תכנון ובקרת עמסת המטוס, שרותי מבצעים ותנועה, תמיכה וסיוע בציוד קרקע ברחבה ותיאום מול ספקים ורשויות.
נכון ל-2023 חברת QAS היא החברה הגדולה מתוך שלוש החברות הנותנות שירותי קרקע בנמל התעופה בן-גוריון.
החברה הוקמה בשנת 1996 על ידי חברת סוויספורט העולמית (50%) וחברת כנפיים אחזקות הישראלית (50%).
משנת 2004, לחברת QAS, שותפות בחלקים שווים עם מלונות דן להפעלת 6 טרקליני נוסעים ואח"מים בנתב"ג (טרקלינים בזרועות B ו-C, טרקלין הפרימיום בזרוע E, טרקלין סופר פרימיום ארבל, טרקלין דן+).
QJ MOTOR (בסינית: 钱江摩托; נהגה: צ'יו-ג'יי מוטור) הוא מותג אופנועים סיני המיוצר על ידי תאגיד Zhejiang Qianjiang Motorcycle Co., Ltd (קבוצת צ'יאנג'יאנג).
המותג, שהושק רשמית בשנת 2020, משמש כמותג הפרימיום של הקבוצה ומתמקד באופנועים בנפחים גדולים, טכנולוגיה מתקדמת ועיצוב מודרני.
חברת האם נמצאת בבעלות רוב של קונצרן הרכב ג'ילי (Geely Holding Group).
החברה מייצרת מגוון רחב של כלי רכב דו-גלגליים, החל מקטנועים ועד לאופנועי ספורט ואדוונצ'ר מרובי צילינדרים, ומשתפת פעולה בייצור ופיתוח עם מותגים מערביים כגון הרלי-דייווידסון ו-MV אגוסטה.
חברת האם, Zhejiang Qianjiang Motorcycle, נוסדה בשנת 1985 בוונלינג (Wenling), מחוז ג'ג'יאנג שבסין.
בעשור הראשון לפעילותה התמקדה בייצור מנועים קטנים ופתרונות תחבורה בסיסיים.
בשנת 1999 הונפקה החברה בבורסת שנג'ן.
נקודת מפנה משמעותית בהתפתחות החברה נרשמה בשנת 2005, כאשר רכשה את מותג האופנועים האיטלקי הוותיק בנלי (Benelli).
רכישה זו אפשרה לחברה הסינית גישה לידע הנדסי אירופי ולמרכזי עיצוב באיטליה.
בשנת 2016 רכש קונצרן הרכב ג'ילי (המחזיק בין היתר במותגים וולוו ולוטוס) את השליטה בחברה.
מהלך זה הוביל להזרמת הון וטכנולוגיה, ובשנת 2020 הושק המותג QJ MOTOR כמותג העילית של הקבוצה, במטרה להתחרות בשוק הבינלאומי עם אופנועים בעלי מפרט טכני גבוה.
בשנת 2024 המשיכה הקבוצה להרחיב את אחיזתה במותגי מורשת אירופיים עם רכישת המותג מורבידלי (Morbidelli), שמוזג לתוך פעילות המותג MBP.
QJ MOTOR משווקת את אופנועיה תחת מספר סדרות עיקריות, המבוססות לעיתים על פלטפורמות משותפות עם מותג בנלי, אך עם מאפיינים עיצוביים וטכנולוגיים שונים:
סדרת SRT (אדוונצ'ר): אופנועי תיור והרפתקה.
הדגמים הבולטים בסדרה זו כוללים את ה-SRT 800X, המצויד במנוע טווין מקבילי בנפח 754 סמ"ק ורכיבים כגון מתלי KYB ובלמי ברמבו.
סדרת SRK (נייקד וספורט): אופנועי כביש ספורטיביים.
סדרה זו כוללת דגמים בנפחים שונים, החל מ-125 סמ"ק ועד לאופנועי 4 צילינדרים בנפח 1,000 סמ"ק (בפיתוח).
ה-SRK 600RR היה האופנוע הסיני הראשון בייצור סדרתי עם מנוע 4 צילינדרים בשורה.
סדרת SRV (קרוזר): אופנועים בעיצוב קלאסי/מודרני.
הסדרה כוללת דגמים בעלי מנועי V-Twin ואף מנועי V4 ייחודיים בקטגוריית ה-600 סמ"ק.
תחבורה חשמלית: פעילות תחת חטיבת QJPower לפיתוח קטנועים ואופנועים חשמליים.
החברה מקיימת שיתופי פעולה אסטרטגיים עם יצרנים מובילים:
הרלי-דייווידסון: QJ MOTOR נבחרה לייצר ולפתח את האופנועים הקטנים של המותג האמריקאי לשוק האסייתי, דגמי ה-X350 וה-X500.
אם וי אגוסטה': שותפות אסטרטגית שנחתמה ב-2020 כללה הפצה בסין ופיתוח משותף של דגמי אדוונצ'ר (פרויקט Lucky Explorer).
בנוסף, QJ MOTOR עושה שימוש בטכנולוגיית מנועי ה-4 צילינדרים של היצרן האיטלקי.
Marzocchi: מיזם משותף עם יצרנית המתלים האיטלקית לייצור רכיבים בסין עבור אופנועי הקבוצה.
החברה פעילה בזירות המרוצים הבינלאומיות כחלק מאסטרטגיית המיתוג שלה:
WorldSSP: החברה מריצה קבוצת מפעל באליפות העולם בסופרספורט עם דגם ה-SRK 800 RR.
Moto2: החל מ-2023 שימשה החברה כנותנת חסות לקבוצת Gresini Racing.
ההתקשרות הסתיימה בסוף עונת 2024 בעקבות תקרית בגרנד-פרי יפן, בה רוכב הקבוצה, מנואל גונזלס, לבש סרט ראש (האצ'ימאקי) המזוהה בסין עם הכיבוש היפני במלחמת העולם השנייה.
בעקבות המחאה הסינית, הופסקה החסות והחברה עברה לתמוך בקבוצת MSI החל מעונת 2025.
MotoGP:' החברה הצהירה על כוונתה להיכנס לקטגוריה הבכירה (MotoGP) עם אופנוע עצמאי בנפח 850 סמ"ק בטווח של חמש שנים.
המותג QJ MOTOR הושק בישראל ביוני 2023. היבואנית הרשמית היא חברת מטלון גרופ.
החברה משווקת בישראל מגוון דגמים הכוללים קטנועים, אופנועי נייקד (סדרת SRK), אופנועי קרוזר (סדרת SRV) ואופנועי אדוונצ'ר (סדרת SRT).
אסטרטגיית החדירה לשוק הישראלי התבססה על הצעת אופנועים בעלי מפרט אבזור גבוה (מסכי TFT, מערכות ABS של בוש, בלמי מותג) במחיר תחרותי ביחס למותגים יפניים ואירופיים.
בשנת 2024 שהיא שנת הפעילות המלאה הראשונה של QJ MOTOR בישראל נמכרו 406 קטנועים ואופנועים, מה שהציב את המותג במקום ה-9 במכירות בישראל.
Quakenet היא רשת ה-IRC המיועדת עבור שחקני משחק המחשב Quake בגרסת הרשת שלו, QuakeWorld, המיועדת למשחק מרובה משתתפים דרך האינטרנט.
הרשת נוסדה בשנת 1997 על ידי גארפילד (הנריק רסמוסן, דנמרק) ואוֹלִי (אולי גוסטפסון, שוודיה).
היא נחשבת לגדולה בעולם ורושמת ממוצע משתמשים בן 200,000 איש ליום ויותר מ-180,000 חדרי שיחה הנפתחים בה.
ל-QuakeNet יש לקוח צ'אט אינטרנטי המאפשר למשתמשים להתחבר לרשת ללא שימוש בלקוח IRC ייעודי.
תוכנת הלקוח, הנקראת qwebirc נוצרה על ידי צוות הפיתוח של QuakeNet.
היא מוטמעת לעיתים קרובות באתרים אחרים ומשמשת גם ברשתות IRC אחרות.
Quadrophenia היא אופרת רוק באלבום כפול מאת להקת הרוק "המי", אשר יצא ב-19 באוקטובר 1973. כמו באופרת הרוק הקודמת של הלהקה, Tommy, גם כאן מדובר על אדם בעל הפרעה נפשית.
באלבום הנוכחי, לגבר בשם ג'ימי קיימת הפרעת האישיות המחלקת את אישיותו לארבע פנים, שכל אחת מהן מתקשרת עם חבר אחר בלהקה:
הקשוח - רוג'ר דלטרי הסולן
הצבוע - פיט טאונסנד הגיטריסט
הרומנטיקן - ג'ון אנטוויסל הבסיסט
המטורף - קית' מון המתופף
שם האופרה הוא משחק מילים על שמה של מחלת הפרעת זהות דיסוציאטיבית המכונה לעיתים באופן מוטעה סכיזופרניה, וכנראה אף על טכנולוגיית הקול הקוואדרופונית, שהייתה חדשנית באותה עת.
הסיפור מספר על גבר בשם ג'ימי, המושפע מסגנון המוד ששלט בבריטניה (ובעיקר בלונדון) בשנות ה-60. ג'ימי למעשה מביט לאחור ומספר את כל שהיה על ליבו במשך יומיים, במהלכם עבר תהפוכות רבות בחייו.
נמאס לו מהמוד והוא מחליט לעבור לרוק.
במהלך האלבום ישנן חזרות על קטעים מקטעים קודמים, או שמושמעים קטעים שיושמעו בהמשך האלבום.
כמו כן ישנם מספר קטעים מאלבומים אחרים של המי (דוגמת הגמגום ב-My Generation או הקצב החוזר לרגע מ-Anyway, Anyhow, Anywhere).
כל שירי האלבום נכתבו על ידי פיט טאונסנד.
אוברטורה הנפתחת בצלילי ים והרקע שלו, זאת כנראה בשל אהבתו של ג'ימי לחוף ולים.
באוברטורה נשמעים משפטים קצרים מתוך שירים מסוימים באלבום בעוצמה נמוכה משאר היצירה (המשפט הראשון הוא "Love, rain O'er me").
באוברטורה נעשה שימוש בעיקר בסאמפלר ובפסנתר הקטע מסתיים באותה עוצמה במילים "Can you see the real me, doctor?
doctor?", שהן גם המילים שפותחות את השיר הבא.
2. The Real Me - אני האמיתי.
קטע זה נפתח ב"מכה" עם עוצמה גבוהה יותר מהאוברטורה, עם גיטרת הבס של ג'ון אנטוויסל כאשר פעמה אחת אחריה נכנסת הגיטרה החשמלית בדיסטורשן ברמה בינונית.
חלק זה מסביר את המצוקה שבה ג'ימי מצוי, ונגלה לנו שהוא משוגע בעקבות מחלה תורשתית.
ג'ימי מדבר על כך שנערה שהוא אהב כעת מתנכרת לו, כנראה בגלל משהו שהוא עשה, אך הוא לא מבין את זה.
הוא מדבר על כך שהוא פנה לעזרה מאנשי רפואה ומאנשי דת, וכולם נבהלו ודחו אותו.
הקטע מסתיים בהד מתעצם של המילה "me", מה שמראה על הפנים הרבים באישיותו של ג'ימי.
קטע זה נפתח בגיטרה חשמלית ואז קלאסית ואורגן, שאליו חוזרת הגיטרה החשמלית.
כל הקטע הוא אינסטרומנטלי ומשלב צלילים ארוכים בגיטרה החשמלית, בכלי נשיפה, בבס ובשימוש רב בסינתיסייזר ובפסנתר.
בשיר הזה ג'ימי עובר תהליך מסוים, שיוביל מהשיגעון של השיר הקודם, לנוגות של השיר הבא.
בתום השיר הזה שוב נשמעים צלילי הים, שכן זהו מוטיב באלבום.
כמו כן נשמע בשקט צליל של אופנוע נוסע.
4. Cut my hair - גזור את שיערי.
בשיר זה ג'ימי מציג לבטיו של מוד המתלבט מה ללבוש, איך להסתפר, כיצד ללכת ומה לעשות כשהוא יוצא החוצה.
כמו כן, בשיר זה נגלה לנו שג'ימי הוא עדיין תלמיד, והוא נקרע בין ההתמרדות (כפי שחבריו עושים) לבין האהבה והתלות בהוריו.
לקראת סוף השיר הוא מודיע על כך שהוא שב הביתה, בחלק זה נכנס קריין חדשות המודיע על מהומות, התאבדויות וקרבות בלונדון בין מודים לרוקרים.
מהשקט של השיר הקודם, נכנס ריף גיטרה חזק, שבעקבותיו ריף בס קצר.
השיר הוא למעשה דיאלוג בין הפרחח לסנדק, שבו מתגלה כי ג'ימי הוא למעשה אותו סנדק.
לג'ימי קונפליקט עם עצמו, שבו הוא מאשים את עצמו בכך שלא דאג לעצמו.
צד זה נפתח בצורה שקטה, ג'ימי מדבר על כך שאין לו שום בעיה, ובהמשך שומעים מדוע (בדיסטורשן ובעוצמה גבוהה יותר): הוא מדבר עם מישהי או מישהו, ולכן מתכחש לבעיה שלו.
הוא נלחם בעצמו ומשכנע את עצמו שלמרות שהוא מגושם ומתקשה לבצע דברים, הוא יצליח במה שהוא רוצה, כי "אין לו שום בעיה".
7. The Dirty Jobs - העבודות המלוכלכות.
קטע זה נפתח בפסנתר ובכלי נשיפה.
בשיר זה ג'ימי מציג את עבודתו: הוא עובד בחווה ומנקה את צואת החזירים, בנוסף לכך שהוא סופג את העלבונות מהבוס שלו, הוא גם עובד כנהג אוטובוס, וגם שם מציקים לו ומתנכלים לו.
עם כל זאת, הוא מחליט לא להיפגע יותר ולעמוד בכל דבר.
הקטע מסתיים בצלילים של קרקס.
קטע זה נפתח בנגינת 2 טאבים מהירים בפסנתר ואקורד וחצי בגיטרה.
בשיר זה ג'ימי מציג את כל הרע בעולם ואומר מעין נבואה.
מניסיון החיים שלו, ג'ימי אומר עד כמה זה בלתי אפשרי לברוח מהגורל המר.
הקטע מסתיים בשיר ישן של הלהקה-The Kids Are Alright, שנשמע ברדיו, ובשאלה "האם זה אני לרגע?".
9. Is it in My Head - האם זה בתוך ראשי.
קטע זה נפתח בפסנתר, בס, גיטרה קלאסית וכלי נשיפה.
בחלק זה ג'ימי מציג את מה שעובר עליו, את העלבונות שהוא סופג מאנשים ברחוב, ושואל האם זה בתוך ראשו או בתוך ליבו.
הוא מציג אפשרות שייתכן כי הכול באשמתו או באשמת המזל הרע שלו.
שוב, הוא שואל האם חייו הם אמת או חלום.
באמצע השיר אנו מגלים שג'ימי סובל מפרנויה ומרגיש כי עוקבים אחריו.
הקטע מסתיים בקטע סינתיסייזר פסיכדלי מעט, ובמילים "אני רואה אדם ללא בעיות", ג'ימי חושב שאין לו בעיות.
10. I've had Enough - היה לי מספיק\ הגיע לי עד לכאן.
בשיר זה ג'ימי מנסה להתמודד עם הבעיה שלו ופשוט אומר שהוא לא מוכן שתהיה לו את הפרעת האישיות הזו.
התקליט הראשון מסתיים בכך שג'ימי מחליט למצוא עבודה, אהבה וכבוד, והוא חדור מוטיבציה להצליח בכל תחום.
עם זאת, הוא לא רוצה לעשות זאת בכוח הזרוע, אלא דרך אהבה ולגרום לאנשים שיחבבו אותו.
השיר נפתח בצורה דומה מאוד ל-Cut my hair (ואפילו באותן מילים), אך במהרה מתגבר לתזמורת חגיגית.
בחלק זה ג'ימי מבקר אצל זונה בשעה שאותה נושא שם השיר.
מסתבר שהוא מתנסה בלהיות טרנסווסטייט בניגוד לכל הבטחותיו (אולם ייתכן שרק במקצוע הזה הוא מקבל כבוד).
למרות האופי העליז של השיר, הוא מסתיים באותה צורה שבה התחיל, כאשר ג'ימי שואל "מדוע שיהיה לי אכפת?".
בחלק זה ג'ימי נמצא בים, כנראה המקום היחיד שהוא מרגיש בו בבית.
זרקו את ג'ימי מהבית, והוא חזר להיות מוד.
בשיר זה ג'ימי מוצא את האהבה הראשונה שלו, ומשוכנע שהלבוש שלו ימשוך את אהובתו.
ג'ימי מסיים את השיר בכך שהוא אומר ששום דבר אינו צפוי בחוף.
השיר עצמו מסתיים בסולו גיטרה.
השיר נפתח כמו ששני שירים אחרים באלבום נפתחו.
כאן ג'ימי מבין שהים הוא הבית שלו ואומר שזה המקום היחיד שהוא מסוגל להיות בו חופשי.
ג'ימי מודה שהוא חייב להיות עצמו ולא להיות מוד או רוקר רק למען החברים שלו.
ג'ימי מכריז שהוא רוצה לטבוע במי הים הקרים, ויודע כעת שהים עדיף לו.
השיר מסתיים בצלילי ים שקטים ונשמע איש מפזם לו את השיר Sea and sand בעודו הולך על החוף.
14. Bell Boy - נער המעלית.
השיר נפתח בדומה לשיר I've had enough.
בשיר זה קית' מון הוא הקול השני, ומשחק את נער המעלית.
נער המעלית הוא חבר של ג'ימי שכעת פוגש אותו.
נער המעלית מספר לו כמה שעבודתו נוראית, ומעלה איתו זיכרונות מהימים בהם היו יושבים יחד בחוף, מהתקופה שהם היו רוקרים.
לקראת סוף השיר נער המעלית מנסה לשכנע אותו להצטרף אליו לעבודה, אך בדיוק קוראים לו לסחוב מזוודות.
שיר זה נפתח בצלילים של ים בחורף: מים, רוחות, גשם ורעמים.
אנו מגלים שג'ימי חזר לסורו כאשר משתמשים במילים "דוקטור ג'ימי ומר ג'ים" כארמז לספר "ד"ר ג'קיל ומיסטר הייד".
בהמשך השיר נדמה כי ג'ימי מתפכח כאשר הוא חוזר על המשפט "האם זהו אני לרגע?", אבל עד מהרה הוא חוזר ומתנהג בצורה גסה.
ג'ימי מסביר כי הצד הרע שבו מתפרץ "רק כשהוא שותה את המשקה שלו".
השיר נגמר בקטע אינסטרומנטלי שגולש לשיר הבא.
רצועה זו היא אנדרטורה אינסטרומנטלית המסכמת בכלים הפשוטים יותר (גיטרה, קלידים ותופים) את כל האלבום בקטעים הבולטים שלו, ובעיקר את הריף הבולט ביותר בכל היצירה במספר כלים.
קטע זה מתחיל בצלילי גשם שלאחריהם נכנס פסנתר ואז תופים המלווים אותו בדיוק.
בשיר זה ג'ימי מתפכח לחלוטין (אולי זמנית, אולי לתמיד) ומכריז שרק אהבה תביא את הגשם שהוא כל כך זקוק לו.
פיט טאונסנד - גיטרות (חשמלית ואקוסטית), סינתיסייזר, בנג'ו, אפקטים מיוחדים, סולן, קולות רקע
ג'ון אנטוויסל - גיטרה בס, קרן יער, קולות רקע
קית' מון - תופים וכלי הקשה, קול שני ב-Bell boy
ג'ון קרל - קריין החדשות
"Quake" היא סדרת משחקי וידאו, שפותחה על ידי חברת id Software.
סדרת המשחקים Quake נחשבת לאחת מהסדרות המצליחות ביותר של חברת id Software, כאשר המשחקים Quake 1, Quake 2 ו-Quake 3 מכרו בסך-הכול למעלה מארבעה מיליון עותקים.
בסוף שנת 2005 יצא משחק ההמשך לסדרה בשם Quake 4 אשר ממשיך את העלילה מהמקום בו הפסיקה במשחק השני (לשלישי לא הייתה עלילה, משום שהוא התבסס על משחק מרובה משתתפים ברשת האינטרנט).
המשחק הראשון הופץ על ידי Activision ב-22 ביוני 1996. במשחק Quake התרחשה התקדמות משמעותית בגרפיקה התלת-ממדית, באמצעות השימוש במודלים פוליגונים במקום ספרייטים.
שינוי משמעותי נוסף הוא שימוש באור דינמי.
המשחק ידוע בפסקול שלו, שמבוצע על ידי טרנט רנזור, סולנה של הלהקה ניין אינץ' ניילז.
במשחק השחקן הוא חייל בלי שם, אשר נשלח דרך פורטל כדי לעצור את האויב, בשם הקוד "קוויק".
הממשל ערך ניסויים עם טכנולוגיית פורטלים, ומדענים הצליחו להכין פורטל בשם "Slipgate".
עם זאת, משהו השתבש ונפתח פורטל למימד שאינו ידוע.
מפלצות החלו לעבור מהפורטל והרגו כל מה שנקרה בדרכן.
על החייל, בין השורדים הבודדים שנשארו, מוטלת המשימה להיכנס למימד האחר - המבוסס על העולם הדמיוני במיתוסי לאבקראפט, להרוג את כל האויבים שנקרים בדרכו, למצוא את היציאה כדי לעבור לשלבים הבאים, במטרה לגלות ולחסל את היצור האחראי להתקפות.
קיימים מספר משחקי המשך למשחק Quake:
יצא בשנת 1997 למחשב האישי ולקונסולות.
המשחק אינו קשור מבחינה עלילתית למשחק הראשון, אלא מהווה לו המשך רק מבחינת סדר.
עלילת המשחק מתרחשת בעתיד, ועוסקת בפעולת תגמול של בני האדם על כוכב חייזרי עוין - שפלש לכדור הארץ וזרע הרס וחורבן - ממנה נשאר נחת חלל בודד הנשלח לסיים את המשימה.
כמו כן, המשחק מציע אפשרות למשחק מרובה משתתפים עם מצבים שונים, משופר בהרבה מהמשחק הראשון.
בזכות כל זאת, המשחק זכה להצלחה מסחררת וזכה בתואר משחק השנה של 1998.
יצא בשנת 1999 למחשב האישי ולקונסולות.
בניגוד למשחקים הקודמים, למשחק הנ"ל אין עלילה משלו, והוא מתבסס על משחק מרובה משתתפים - רובו ברשת האינטרנט, בדומה למתחריו - Counter-Strike ואנריל טורנמנט - שגם מבוססים על משחק מרובה משתתפים.
יצא בשנת 2005. פותח על ידי Raven Software בשיתוף עם id.
מבחינה עלילתית, מדובר במשחק המשך ל-Quake II, המשתמש במנוע הדום 3 החדשני והמשופר.
עלילת המשחק עוסקת בצוות של נחתי חלל, חלק ממבצע המשך למבצע שתואר במשחק השני, הנועד לחסל פלישות עתידיות אל כדור הארץ.
המשחק מציע שלל אפשרויות ביניהם עבודה עם לוחמים נוספים, שיפור במערכת הלחימה ומצב מרובה משתתפים שמבוסס על Quake 3.
יצא לשווקים בשנת 2007 ופותח על ידי Splash Damage בשיתוף עם id.
משחק הקדמה ל-Quake 2 ו-Quake 4 מבחינה עלילתית, העוסק בפלישת חייזרים עוינים לכדור הארץ.
בדומה לQuake 3 הוא עיקר שימוש לרב-משתתפים, אך במבנה ובמשחקיות התואמת את המשחק Wolfenstein: Enemy Territory (שהוא חלק מסדרת Wolfenstein שגם פותחה על ידי id Software).
משחק המהווה גרסה חדשה, חינמית ומעודנת יותר ל-Quake III Arena, שהושק במרץ 2009. את המשחק ניתן להוריד ולהריץ דרך הדפדפן.
ניתן להורידו בחינם, ובנוסף יש אפשרות לרכישת מנוי, שכולל הרחבה של כמות הזירות, סוגי המשחק ושרתי המשחק.
הכותר המרכזי החדש ביותר בסדרה, שכמו קודמו המצליח Quake 3, מתרכז במשחק מרובה משתתפים ברשת האינטרנט, יחד עם דמויות חדשות, יכולות מיוחדות לדמויות, ושלל חידושים במשחקיות.
המשחק הוא חינמי אך יש לשלם עבור פתיחת אפשרויות חדשות.
QText הוא מעבד תמלילים עברי שפיתחה חברת "דביר מוצרי תוכנה" מקיבוץ דביר שהיה פופולרי בישראל במיוחד בסוף שנות השמונים של המאה העשרים.
הגרסה הראשונה, למערכת ההפעלה DOS, נכתבה על ידי חבר המשק יצחק מינץ (בנו של פרופ' מתתיהו מינץ), ב-1988, בשפת פסקל, הופצה חינם, וזכתה לפופולריות רבה.
לאחר שהתבססה בקרב קהל המשתמשים, הופצה גרסה מתקדמת יותר בתשלום, על ידי בית תוכנה "דביר מוצרי תוכנה" שהקים הקיבוץ, שגדל במהירות בעקבות הצלחתה של QText.
עם הגעת מערכת ההפעלה חלונות, לא נחפזו מפתחי QText להתאימו לסביבה זו, שבשנותיה הראשונות התקיימה במקביל למערכת ההפעלה DOS.
המתחרה הראשון שקם להם בסביבה זו היה מעבד התמלילים "דגש", שאפשר עריכה גרפית של מסמכים.
אף ש"דגש" זכה להצלחה, QText המשיך להתקיים לצדו.
בסופו של דבר יצאה לשוק ב-1994 גרסה 6, למערכת ההפעלה "חלונות", שאפשרה המרה חלקה של מסמכי QText מגרסת DOS לגרסת "חלונות", אך לזו קם מתחרה חזק, מעבד התמלילים Microsoft Word, שדחק מהשוק רבים ממתחריו, ובהם QText.
פיתוח QText הופסק סופית ב-1999 עם גרסה 8.0.
QText הצטיין בשילוב עברית, אנגלית ומספרים, תכונה הדורשת מעבר חלק בין כיווני כתיבה הפוכים.
QText היה אחד ממעבדי התמלילים הראשונים ששמרו את הנתונים לקבצים בסדר לוגי (סדר הקלדת האותיות), ולא בסדר הוויזואלי (סדר קריאת התווים משמאל לימין) ששלט ב-DOS בתור פורמט שמירה לקובץ באותו זמן ובו השתמשו רוב מעבדי התמלילים של התקופה (כמו איינשטיין).
הגרסה האחרונה כללה גם תוכנת דואר אלקטרוני בעברית.
QText תמך בשמות קבצים בעברית (למרות שלא היו ניתנים לקריאה מחוץ לתוכנה).
התווים ב-QText קודדו בשיטה הישנה של DOS.
בקידוד זה הוקצו ל-27 האותיות העבריות (כולל סופיות) המספרים ההקסדצימליים 0x80-0x9A, בשונה מהתקן הנפוץ לאותה תקופה, ISO 8859. שמו הרשמי של קידוד זה עבור העברית הוא DOS-862.
QWERTY הוא הסידור הנפוץ ביותר של מקשי המקלדת באנגלית.
מקור שמו בסדר קריאת האותיות מהקצה השמאלי של השורה העליונה במקלדת המסודרת בסידור זה.
סידור זה הומצא על ידי הממציא כריסטופר שולס, בשנות ה-70 של המאה ה-19. שולס עבד על פיתוח מסחרי של מכונת הכתיבה, שהייתה קיימת בזמנו אך כמעט ולא נמכרה.
במכונות הכתיבה הראשונות סודרו המקשים לפי סדר האלפבית, ובמהלך פיתוח המכונה שינה שולס את סדר המקשים, והעלה את אמות הקריאה A, E, I, O, U, Y לשורה העליונה של המקלדת.
הוא המשיך בשינויים שונים של סדר האותיות במקלדת, אך הרצפים FGH ו-JKL נותרו במרכז השורה האמצעית.
ב-1873 הוא מכר את הזכויות על מכונת הכתיבה שפיתח לחברת רמינגטון, שבה הוכנס עוד שינוי קל בסדר האותיות, לסידור QWERTY הנוכחי, והחל ייצור מסחרי של מכונות כתיבה (שולס שינה את סדר האותיות לשם מניעת התנגשות של המנופים המקישים על הנייר).
לאחר הצלחת מכונת הכתיבה של שולס, והיות שכל מי שלמד הקלדה עיוורת למד סידור מסוים זה של אותיות – סידור המקשים בלוח המקשים נשמר גם כשכבר רוב מכונות הכתיבה היו חשמליות וגם כשהן הוחלפו במקלדות המחשבים.
לכן, על אף שישנן אפשרויות יעילות יותר לסידור המקשים, ההרגל השתמר, והמקלדת נשארה נפוצה עד היום.
קיימים סידורים שונים מ-QWERTY, אך אלו לא אומצו על ידי הציבור הרחב.
קיימים מחקרים שעל פיהם מקלדת דבוראק מקצרת את זמן ההקלדה בכחמישה עד עשרה אחוזים ומונעת אי דיוקי הקלדה, עייפות וכאב, אך טענות אלו שנויות במחלוקת.
עם זאת, האמונה העממית שהפריסה נבנתה כדי להאט את הקצב, במכוון, אינה מנומקת היטב במחקר.
ממכונת הכתיבה עבר סידור QWERTY למכשירים אחרים שבהם יש מקלדת, כגון טלפרינטר, מחשב אישי, מכשיר בלקברי, טאבלט, וטלפון חכם.
Quake (בעברית: קוויק) הוא משחק פעולה אשר יצא לשווקים ב-22 ביוני 1996. את המשחק פיתחה החברה Id Software.
המשחק הופץ על ידי GT Interactive, ואחריה הזכויות להפצה עברו ל-Activision, וכיום הוא מופץ על ידי Bethesda Softworks.
המשחק, הראשון ממשחקי Id שהציג יכולת קפיצה, שונה באופיו מהמשחק שקדם לו, בכך שבהרבה מקרים השחקן נדרש להשתמש עד מיצוי ביכולות הקפיצה כדי להתחמק מאויבים, לעבור מכשולים, ולהשיג חפצים.
השלבים במשחק לעיתים מעוצבים בצורה מבוכית ומציאת היציאה לא תמיד לוקחת זמן קצר בניגוד לדום (שם יש דגש על זמנים).
גם קרבות הבוסים שונים: בעוד שבדום השחקן נדרש למצות את ארסנל הנשק שברשותו כדי לחסל בוסים, במשחק הזה יש חשיבות מעטה לשימוש בכלי נשק בקרבות הבוסים: השחקן צריך להכיר את הסביבה בה נמצא הבוס, להפעיל אותה ולהשתמש בה נגדו.
בכך נוסף גם המימד המחשבתי למשחק, דבר שהשפיע רבות על משחקי יריות עתידיים - במיוחד על Half-Life שהתבסס על Quake גם מבחינה טכנית, וגם כמקור השראה לעלילתו.
זהו מבין המשחקים הבודדים בהיסטוריה, שהוסבו באופן רשמי ומסחרי מהמחשב האישי (DOS) לקומודור אמיגה במקום ההפך.
במשחק השחקן הוא חייל בלי שם, אשר נשלח דרך פורטל כדי לעצור את האויב, בשם הקוד "קווייק".
על החייל, בין השורדים הבודדים שנשארו, מוטלת המשימה להיכנס למימד האחר - המבוסס על העולם הדמיוני במיתוס של קת'ולהו מאת לאבקראפט, להרוג את כל האויבים שנקרים בדרכו, למצוא את היציאה כדי לעבור לשלבים הבאים, במטרה לגלות ולחסל את היצור האחראי להתקפות.
בתחילת המשחק השחקן נשלח לבסיס צבאי עתידני בו הוא צריך לבחור את הפרק בו הוא ירצה לשחק.
לכל פרק יש פורטל משלו בו הוא יעבור.
קיימים ארבעה פורטלים אשר כל אחד מהם שולח את השחקן לעולם שונה.
האחד מופיע בסוף הפרק הראשון, והשני מופיע בפרק האחרון.
בסוף המשחק, לאחר שהשחקן עבר את המשחק בכל ארבעת הפרקים האפשריים, ייפתח בפניו הפרק האחרון - הבוס הגדול (Shubb Niggurat, שוב-ניגוראת' הידוע בשם הקוד "קווייק"), ובחיסולו מסתיים המשחק.
המשחק, הראשון ממשחקי איד שהציג יכולת קפיצה, שונה באופיו מהמשחק שקדם לו, בכך שבהרבה מקרים השחקן נדרש להשתמש עד מיצוי ביכולות הקפיצה כדי להתחמק מאויבים, לעבור מכשולים, ולהשיג חפצים.
השלבים במשחק לעיתים מעוצבים בצורה מבוכית, ומציאת היציאה לא תמיד לוקחת זמן קצר בניגוד לדום (שם יש דגש על זמנים).
גם קרבות הבוסים שונים: בעוד שבדום השחקן נדרש למצות את ארסנל הנשק שברשותו כדי לחסל בוסים, במשחק הזה יש חשיבות מעטה לשימוש בכלי נשק בקרבות הבוסים: השחקן צריך להכיר את הסביבה בה נמצא הבוס, להפעיל אותה ולהשתמש בה נגדו, מאשר שימוש בכוח אש נטו.
הוספת יכולת הקפיצה אפשרה לאיד לשכלל את המשחקיות גם במצב מרובה המשתתפים, וליצור משחקיות מהירה שטרם נראתה עד כה ושהשפיעה על כל המשחקים הבאים מתוצרת איד.
איד הכניסו בתוך המשחק מהלכים שונים ששליבו את יכולת הקפיצה, שנוצלו על ידי שחקנים ברשת והפכו את המשחק לאהוב ביותר על השחקנים.
Bunny Hop - דילוגי ארנב - ("באני הופ") - אפשרות לקפוץ כל הזמן, בלי הפסקות, על ידי החזקה ממושכת של מקש הקפיצה.
חלק מהשחקנים ניצלו אפשרות להתאים אישית את המקשים במשחק כדי להעביר את הבקר שהפעיל את הקפיצה ללחצן האמצעי של העכבר.
Strafe Jumping - קפיצה הצידה - קפיצה תוך כדי החזקת המקשים שאפשרו לזוז לצדדים.
Rocket Jumping - "קפיצת טיל" בה השחקן מכוון את משגר טילים לכיוון הרצפה ויורה תוך כדי קפיצה מה ש"מעיף" את השחקן לגובה רב יותר.
לשיטה זו יש חיסרון: היא גורמת נזק עצמי לנקודות החיים של השחקן שיכול להסתיים במוות.
במשחק רשת ניתן להימנע מהנזק על ידי אופציית "no friendly fire".
כל המשחקים הבאים מבית Quake ירשו את המהלכים האלו ואף התווספו אליהם מהלכים חדשים.
כמו כן ניתן למצוא מהלכים דומים במשחקים אחרים כמו Unreal Tournament ו Team Fortress 2 אם כי הדגש כיום בפיתוח משחקים הוא ליצור משחקיות כמה שיותר ריאליסטית ומציאותית מבחינת התנועתיות של השחקן.
במשחק יש שימוש בשמונה סוגים של כלי נשק:
רובה ציד - בין 2 כלי הנשק הראשונים שהשחקן מקבל, ולרוב משתמש בו עד שהוא מוצא נשק חזק יותר.
גרזן - הנשק הבסיסי, בין 2 כלי הנשק הראשונים שהשחקן מקבל.
הגרזן שימושי לגילוי מקומות סודיים ולחיצה על כפתורים, אך הוא לא שימושי נגד אויבים - אלא מטווח אפס בהיעדר תחמושת.
עובדה זו היא אזכור חצי-הומוריסטי ללהקת הרוק התעשייתי Nine Inch Nails, שהוקמה על ידי טרנט רזנור, שעשה את המוזיקה והאודיו למשחק.
סמל הלהקה גם מופיע בתור בדיחה על קופסת התחמושת של ה-Nailgun, שכשאוספים אותה מופיע על המסך המסר "You got the Nails" - משחק מילים, שכן בתרגום מילולי זה אומר "השגת (את ה)מסמרים", אך The Nails זה גם קיצור של The Nine Inch Nails.
לרוב השחקן משתמש בו נגד זומבים, שרק "מתים" כאשר מצליחים לקרוע את גופם למספר חלקים ואיברים.
רובה חשמלי (ThunderBolt)- הנשק החזק ביותר במשחק.
לא מופיע רשמית בגרסת ה-shareware של המשחק כי צריך להיכנס בשבילו לאחד השלבים הבאים, אך ניתן לקבלו על ידי צ'יט.